b"\n_START_ARTICLE_\nGotard de Hildesheim\n_START_SECTION_\nVida\n_START_PARAGRAPH_\nEl seu pare era RAtmund, vassall dels monjos de l'abadia de Niederaltaich. Gotard s'educ\xc3\xa0 en aquesta abadia, i estudi\xc3\xa0 humanitats i teologia sota la guia del mestre Uodalgisus. Despr\xc3\xa9s fou servent a la cort de l'arquebisbe de Salzburg, on treball\xc3\xa0 com a administrador. Despr\xc3\xa9s de viatjar per diversos pa\xc3\xafsos com a monjo rodam\xc3\xb3n, Gotard complet\xc3\xa0 els estudis com servent de Liutfrid a l'escola de la catedral de Passau._NEWLINE_Quan Enric II de Baviera decid\xc3\xad transformar la casa capitular de Niederaltaich en un monestir benedict\xc3\xad, Gotard s'hi qued\xc3\xa0 com novici, i el 900 es convert\xc3\xad en monjo, sota l'abat Ercanbert. El 993 fou ordenat sacerdot i despr\xc3\xa9s arrib\xc3\xa0 a ser prior i rector de l'escola de novicis. El 996 fou escollit abat i introdu\xc3\xad al seu monestir les reformes de Cluny._NEWLINE_Ajud\xc3\xa0 a reviure la regla de Sant Benet, que despr\xc3\xa9s li prove\xc3\xad abats per a les abadies de Tegernsee, Hersfeld i Kremsm\xc3\xbcnster per restaurar l'observan\xc3\xa7a benedictina, sota el patronatge de l'emperador Enric II. _NEWLINE_El 22 de desembre de 1022, Aribus, arquebisbe de Mag\xc3\xbancia, el nomen\xc3\xa0 bisbe de Hildesheim. Aconsegu\xc3\xad fons per construir unes trenta capelles al seu bisbat, i despr\xc3\xa9s d'una breu malaltia, mor\xc3\xad el 5 de maig de 1038.\n_START_SECTION_\nVeneraci\xc3\xb3\n_START_PARAGRAPH_\nEls successors de Gotard al bisbat de Hildesheim, Bertold, bisbe entre el 1119 i el 1130, i Bernard II, bisbe entre el 1130 i el 1153, impulsaren la seva r\xc3\xa0pida canonitzaci\xc3\xb3. S'aconsegu\xc3\xad el 1131, durant el primer any del bisbat de Bernard II, i prengu\xc3\xa9 lloc en un s\xc3\xadnode de bisbes a Reims. All\xc3\xa0 el papa Innocenci II, en la pres\xc3\xa8ncia de Bernard II i de Norbert de Xanten, oficialment el nomenaren sant._NEWLINE_El 4 de maig de 1132 el bisbe Bernard II trasllad\xc3\xa0 les restes de Gotard des de l'esgl\xc3\xa9sia de l'abadia fins a la catedral de Hildesheim. El 5 de maig es realitz\xc3\xa0 la primera festivitat lit\xc3\xbargica en honor de Sant Gotard. Els seus atributs foren el drac (que representava el dimoni) i la maqueta d'una capella._NEWLINE_Immediatament es comen\xc3\xa7aren a atribuir tota mena de miracles gr\xc3\xa0cies a les seves rel\xc3\xadquies. La seva veneraci\xc3\xb3 s'estengu\xc3\xa9 r\xc3\xa0pidament per Escandin\xc3\xa0via, Su\xc3\xafssa i l'Europa Oriental._NEWLINE_Se'l considera el patr\xc3\xb3 dels venedors viatjants i se l'invoca per guarir la febre, la hidropesia i la gota, per guarir nens que tenen tota classe de malalties infantils i alleujar els dolors del part. Tamb\xc3\xa9 se l'invoca contra la calamarsa. y los peligros en el mar"